ბრენდის შენება სოციალურ მედიაში
2018-12-14 20:00 (Asia/Dubai)
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
ილიაუნის სტუდენტური ცხოვრების კვირეულის ფარგლებში 14 დეკემბერს, 20:00-21:00 საათზე, პროექტ „ADS Georgia – კრეატიული სააგენტოები საქართველოში“ ფარგლებში Leavingstone-ის სოციალური მედიისა და ციფრული რეკლამის განყოფილების ხელმძღვანელი პავლე გაბრიჭიძე შეხვდება სტუდენტებს და ისაუბრებს ბრენდის შექმნის/შენების სპეციფიკასა და პრინციპებზე სოციალურ მედიაში.
დრო: 14 დეკემბერი, 20:00-21:00 საათი
ადგილმდებარეობა: ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული

Cannes Lions - International Festival of Creativity
2018-12-14 21:00
ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
ილიაუნის სტუდენტური ცხოვრების კვირეულის ფარგლებში 14 დეკემბერს, 21:00-21:30 საათზე, Leavingstone-ისსოციალური მედიისა და ციფრული რეკლამის განყოფილების ხელმძღვანელი პავლე გაბრიჭიძე და Giovanni Morra-ს დამფუძნებელი ნათია სვანიძე ისაუბრებენ კანის ლომების საერთაშორისო ფესტივალზე, მის მნიშვნელობასა და საკუთარ გამოცდილებაზე, რომელიც კონკურსში მონაწილეობის დროს მიიღეს.
კანის ლომების საერთაშორისო ფესტივალი ყველაზე მასშტაბური და მნიშვნელოვანი მოვლენაა მსოფლიო სარეკლამო სფეროში. ფესტივალი 1954 წელს იღებს სათავეს და ყოველწლიურად ქალაქ კანში ტარდება.
დრო: 14 დეკემბერი, 21:00-21:30 საათი
ადგილი: ქაქუცა ჩოლოყაშვილის გამზირი 3/5, ახალი სტუდენტური სივრცე, ილიაუნის E კორპუსი, -1 სართული

სტუდენტური ცხოვრების ფორუმი
2018-12-15 12:00
სტუდენტური ცხოვრების კვირეულის ფარგლებში (10-16 დეკემბერი) 15 დეკემბერს, 12:00-დან 15:00 საათამდე, ილიას სახელმწიფო უნივერსიტეტის B201 აუდიტორიაში გაიმართება სტუდენტური ცხოვრების ფორუმი, რომელზეც წარმოდგენილი იქნება ილიაუნის ყველა აქტიური სტუდენტური კლუბი და სხვადასხვა სამსახური.
სტუდენტური ცხოვრების ფორუმზე სტუდენტებს საშუალება ექნებათ კლუბების წარმომადგენლებისგან მიიღონ ინფორმაცია მათი საქმიანობისა და კლუბში გაწევრიანების შესაძლებლობის შესახებ.
ასევე, დაინტერესებული პირები შეძლებენ ინდივიდუალური კონსულტაციების გავლას ილიაუნის ცალკეული სამსახურების წარმომადგენლებთან.
ღონისძიება დააინტერესებთ ილიას სახელმწიფო უნივერსიტეტის ნებისმიერი კურსისა და მიმართულების სტუდენტებს.
დასწრება თავისუფალია!
სტუდენტური ცხოვრების ფორუმში მონაწილეობას მიიღებენ:

ილიაუნის სამსახურები:

საგარეო ურთიერთობების სამსახური – სტიპენდიები და გაცვლითი პროგრამები ევროპის სხვადასხვა ქვეყანაში.
განვითარების სამსახური – გრანტები და დაფინანსების მოპოვება კვლევებისთვის.
ბიბლიოთეკა – ბიბლიოთეკის სერვისები, წიგნის შეძენა, რიდერის დამზადება, ონლაინ მომსახურება, ჯგუფური სამუშაო სივრცეები.
Zoomout – პრე-აქსელერატორი, სტარტაპების და დამწყები მეწარმეების ხელშეწყობა.
ფაბლაბი – სამრეწველო ინოვაციების ლაბორატორია.
ლიგამუსი – წიგნის სახლი, კაფე, სამკითხველო დარბაზი, საჯარო შეხვედრების სივრცე.
მუსიკის ცენტრი – მუსიკის სხვადასხვა მიმართულების სწავლება ძირითად და მაინორ პროგრამებად.
აკადემიური წერის ცენტრი – კონსულტაციები და სემინარები აკადემიურ წერასა და პრეზენტაციის შედგენასთან დაკავშირებით.
ილიაუნის თეატრი – თეატრალური სივრცე, სტუდენტური ფასდაკლებები.
დებატების კლუბი – საჯარო დებატები, ტურნირები, დისკუსიები, სხვადასხვა ტიპის დებატების ტექნიკის შესწავლა.
სტუდენტურ საქმეთა დეპარტამენტი – სტუდენტური პროექტების ინიცირება, სხვადასხვა სტუდენტური ღონისძიებები, სპორტი, სტუდენტების დასაქმება, ზამთრის და საზაფხულო სკოლები, კონსულტაციები, სასწავლო პროცესთან დაკავშირებული შენიშვნების რეგისტრაცია.

ილიაუნის სტუდენტური კლუბები:

ილიაუნის ეკომოლაშქრეთა კლუბი
ფედერალისტთა კლუბი
E Pluribus Unum
მომავალ ეკონომისტთა კლუბი Fesc
ილიაუნის ისტორიის სტუდენტური კლუბი
მენეჯერთა კლუბი
ილიაუნის ფინანსთა სტუდენტური კლუბი
ხალხური ცეკვის სტუდენტური კლუბი
სტუდენტური თვითმმართველობა
გარემოს დაცვის სტუდენტური კლუბი
ახალგაზრდა სოციოლოგთა კლუბი
კულტურის კლუბი
რა? სად? როდის? კლუბი
საერთაშორისო ურთიერთობების კლუბი
ხალხური სიმღერის სტუდენტური გუნდი
თითოეული კლუბი სხვადასხვა მიმართულებით მუშაობს და მასში გაწევრიანება ილიაუნის ნებისმიერ სტუდენტს შეუძლია.
ფორუმზე მოსულ სტუდენტებს შესაძლებლობა ექნებათ, ადგილზე შეავსონ კლუბებში გაწევრიანებისთვის საჭირო სარეგისტრაციო ფორმა.
დრო: 15 დეკემბერი, 12:00-15:00 საათი.
ადგილმდებარეობა: B 201 აუდიტორია, ილიას სახელმწიფო უნივერსიტეტი, ჭავჭავაძის N 32.

საინფორმაციო შეხვედრა ილიაუნის იტალიური კულტურის ცენტრში
2018-12-15 17:00
15 დეკემბერს, შაბათს, 17:00 საათზე, ილიას სახელმწიფო უნივერსიტეტის იტალიური კულტურის ცენტრში გაიმართება საინფორმაციო შეხვედრა იტალიური ენის შემსწავლელ ერთთვიან კურსებთან დაკავშირებით. კურსებს გაუძღვებიან იტალიელი და ქართველი პედაგოგები.
დრო: 15 დეკემბერი, 17:00 საათი
ადგილმდებარეობა: S501-502 აუდიტორიები (გ. წერეთლის ქ. N3), ილიას სახელმწიფო უნივერსიტეტი
დასწრება თავისუფალია.

ილიაუნის თეატრი სტუდენტური ცხოვრების კვირეულის ფარგლებში წარმოადგენს სადიპლომო სპექტაკლს „თარგმანები“
2018-12-15 20:00
ილიას სახელმწიფო უნივერსიტეტის სრუდენტურ საქმეთა დეპარტამენტის ორგანიზებით 10-დან 16 დეკემბრის ჩათვლით სტუდენტური ცხოვრების კვირეული გაიმართება.
ილიაუნის თეატრი სტუდენტური ცხოვრების კვირეულის ფარგლებში 15 დეკემბერს, 20:00 საათზე, წარმოადგენს ილიას სახელმწიფო უნივერსიტეტის თეატრალური ხელოვნების პროგრამის სადიპლომო სპექტაკლს „თარგმანები“.
წარმოდგენაზე დასწრებას უფასოდ შეძლებს ილიაუნის 100 სტუდენტი, რომლებიც პირველად დარეგისტრირდებიან.
სპექტაკლში მოქმედება ვითარდება 1833 წელს ირლანდიის პატარა დასახლება ბეილი ბეგიში, სადაც ღარიბთა სკოლას, რომელშიც ირლანდიულად, ლათინურად და ბერძნულად სწავლობენ, მალე ბრიტანული განათლების სისტემის ინგლისურენოვანი სკოლა ჩაანაცვლებს. ირლანდიური ტოპონიმების ლიტერატურულ, დახვეწილ ინგლისურზე გადასათარგმნად ირლანდიაში სამხედრო ინჟინრები ჩამოდიან. ქვეყანაში, რომელმაც საკუთარი ენის შესანარჩუნებლად მრავალი ქარტეხილი გამოიარა, ირლანდიის „გადათარგმნის“ დრამატული ამბავი განსაკუთრებული სიმძაფრეს იძენს.
სპექტაკლის ხანგრძლივობა ანტრაქტის ჩათვლით 1 საათი და 45 წუთია.
სპექტაკლში ჟღერს ეზიო ბოსოს, სებასტიან ზავადსკის, ჯონათონ ლის მუსიკა და კონსტანტინე ეჯიბაშვილის მიერ ამ სპექტაკლისთვის შექმნილი მუსიკალური თემა.
პიესის მთარგმნელია დავით გაბუნია; რეჟისორი – ლუკა ინწკირველი; დადგმის ხელმძღვანელი – ვანო ხუციშვილი; მხატვარი – თეო კუხიანიძე; ტექნიკური რეჟისორი – ელენე გაბისონია.
პიესის ავტორი: ბრაიან ფრილი
დრო: 15 დეკემბერი, 20:00 საათი.
ადგილმდებარეობა: ილია ჭავჭავაძის გამზირი N32, ილიას სახელმწიფო უნივერსიტეტი, A კორპუსი (შიდა ეზო).
სპექტაკლზე დასწრება შეუძლიათ მხოლოდ ილიაუნის სტუდენტებს.
სპეკტაკლზე დასასწრებად მიჰყევით სარეგისტრაციო ბმულს: https://goo.gl/vXxooU.
ადგილები შეზღუდულია.

საჯარო ლეცია თემაზე: „ხორცის მჭამელთა ჭირი, პარვოვირუსული ენტერიტი და ჭიებით ინვაზია“
2018-12-17 17:00
ილიას სახელმწიფო უნივერსიტეტში ცხოველთა მონიტორინგის სააგენტოს ინიციატივით მიმდინარეობს საჯარო ლექციების კურსი: „ყველაფერი შინაური ცხოველების შესახებ“.
17 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში ექიმი-ვეტერინარი დავით ნანობაშვილი წაიკითხავს ამ კურსის მერვე ლექციას თემაზე: ხორცის მჭამელთა ჭირი, პარვოვირუსული ენტერიტი და ჭიებით ინვაზია“.
ლექციის ძირითადი თემებია:
• ჭიებით ინვაზია – სიმპტომები, მკურნალობა და პროფილაქტიკა;
• ხორცის მჭამელთა ჭირის ეტიოლოგია;
• ჭირის დიაგნოსტიკა, მკურნალობა და პრევენცია;
• პარვოვირუსული ენტერიტის ეტიოლოგია;
• ენტერიტის დიაგნოსტიკა, მკურნალობა და პრევენცია.
ლექციების კურსი 13 ლექციას მოიცავს. კურსის დასრულების შემდეგ მსმენელებს სერტიფიკატები გადაეცემათ

დრო: 17 დეკემბერი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ასოცირებული პროფესორის, ბელა ჯაფოშვილის საჯარო ლექცია „საქართველოს მტკნარი წყლების ბიომრავალფეროვნების კვლევა“
2018-12-17 18:00
17 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ზოოლოგიის ინსტიტუტის ასოცირებული პროფესორი ბელა ჯაფოშვილი წაიკითხავს ლექციას თემაზე: „საქართველოს მტკნარი წყლების ბიომრავალფეროვნების კვლევა“.
მოხსენებაში განხილული იქნება ჯავახეთის რეგიონის ტბების ფაუნისტური მრავალფეროვნების კვლევის მონაცემები, კერძოდ, მაკროუხერხემლოების მნიშვნელოვანი ტაქსონების შესწავლის პროგრესი, სენსიტიური და ტოლერანტული ჯგუფები და წყლის ხარისხის შეფასების ინდექსები. იქთიო ფაუნის თანამედროვე მდგომარეობა და ტენდენციები საკვლევ ტბებში. მომხსნებელი ისაუბრებს ასევე შოთა რუსთაველის ეროვნული ფონდის მიერ დაფინანსებული პროექტით „მტკნარი წყლების ბიომრავალფეროვნება საქართველოში” განხორციელებულ სამუშაოებზე.
ანგარიში შეეხება წელს დაწყებული საერთაშორისო პროექტის „V4 და აღმოსავლეთ პარტნიორობის თანამშრომლობა ბიომრავალფეროვნების კონსერვაციაში ადამიანის კეთილდღეობისათვის” ფარგლებში ჩატარებულ აქტივობებსა და პირველად შედეგებს; აგრეთვე 2018 წელს ზოოლოგიის ინსტიტუტის მკვლევართა მიერ გამოქვეყნებულ სტატიებსა და სამეცნიერო ფორუმებში მონაწილეობის აქტივობებს.
დრო: 17 დეკემბერი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ასოცირებული პროფესორის, თეა გოდოლაძის საჯარო ლექცია „საქართველოს სეისმური საფრთხის შეფასება“
2018-12-17 18:30
17 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში დედამიწის შემსწავლელ მეცნიერებათა ინსტუტუტის ასოცირებული პროფესორი თეა გოდოლაძე წაიკითხავს საჯარო ლექციას „საქართველოს სეისმური საფრთხის შეფასება“.
2018 წლის ოქტომბერში გაიმართა საქართველოსა და აშშ-ის ერთობლივი პროექტის „კავკასიის სეისმური საფრთხის შეფასება“ შემაჯამებელი მოხსნების წარდგენა. პროექტის ფარგლებში მოეწყო 6 სამეცნიერო ტრენინგი რეგიონის სამუშაო ჯგუფებისათვის. მიღებული რუკები წინაპირობაა ქვეყნის სამშენებლო ნორმების გაუმჯობესებისათვის.
დრო: 17 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

დილემა მთარგმნელის წინაშე – შეხვედრა ლელა დუმბაძესთან
2018-12-17 19:00
17 დეკემბერს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით ილიაუნის ლიტერატურული კლუბის შეხვედრაზე მთარგმნელ ლელა დუმბაძესთან.
ლელა დუმბაძეს თარგმნილი აქვს ისეთი ნაწარმოებები, როგორებიცაა: დევიდ ლორენსის „პრუსიელი ოფიცერი”, ჰარპერ ლის „ნუ მოკლავ ჯაფარას” და „მიდი, დააყენე დარაჯი”, მოჰანდას კარაჩანდ განდის (მაჰათმა) „ჩემი ავტობიოგრაფია, ანუ როგორ ვეძიებდი ჭეშმარიტებას”, ჯერომ სელინჯერის „სიმორი – შესავალი”, სოლ ბელოუს „ჰენდერსონი, წვიმის მეფე”, ვირჯინია ვულფის „გზა შუქურისკენ” და „ორლანდო – ბიოგრაფია”, ედგარ ალან პოს „ნანტაკეტელი არტურ გორდონ პიმის ნაამბობი”და სხვ.
დრო: 17 დეკემბერი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროფესორ გიორგი სანიკიძის პრეზენტაცია „ქართულ-ირანული ურთიერთობები და აღმოსავლეთსა და დასავლეთს შორის: ირანელი და ფრანგი ავტორები საქართველოს შესახებ“
2018-12-17 19:00
17 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის გ. წერეთლის აღმოსავლეთმცოდნეობის ინსტიტუტის პროფესორი გიორგი სანიკიძე გამართავს პრეზენტაციას „ქართულ-ირანული ურთიერთობები (ისტორია, პოლიტიკა, კულტურა, მეცნიერება) და აღმოსავლეთსა და დასავლეთს შორის: ირანელი და ფრანგი ავტორები საქართველოს შესახებ“
პრეზენტაციაზე წარმოდგენილი იქნება ორ პროექტზე – „ქართულ-ირანული ურთიერთობები (ისტორია, პოლიტიკა, კულტურა, მეცნიერება)” და „აღმოსავლეთსა და დასავლეთს შორის: ირანელი და ფრანგი ავტორები საქართველოს შესახებ“ – მუშაობის შედეგები. საუბარი შეეხება პროექტების ფარგლებში ინსტიტუტის თანამშრომელთა მიერ განხორციელებულ სხვადასხვა სახის აქტივობას: ლინგვისტიკა და ქართულ-ირანული ენობრივი ურთიერთობები (ნიკოლოზ ნახუცრიშვილი), ლიტერატურული კავშირები (თამთა ფარულავა), სპარსული ისტორიული წყაროები საქართველოს შესახებ (გრიგოლ ბერაძე, მარინა ალექსიძე, თამარ ლეკვეიშვილი), ფრანგული ისტორიული წყაროები საქართველოს შესახებ (ირინე ნაჭყებია, გიორგი სანიკიძე), ირანის თანამედროვე პოლიტიკა (გიორგი სანიკიძე, ნიკოლოზ ნახუცრიშვილი).
გაიმართება პროქტების ფარგლებში წელს გამოცემული პუბლიკაციების პრეზენტაცია, მათ შორის წიგნებისა: „აღმოსავლეთსა და დასავლეთს შორის – ირანელი და ფრანგი ავტორები მე-19 საუკუნის საქართველოს შესახებ“ (რედ. გიორგი სანიკიძე); მარინა ალექსიძის, გრიგოლ ბერაძისა და ირინა კოშორიძის „არფა‘ ად-დოულე და საქართველო“ (ქართულ, ინგლისურ და სპარსულ ენებზე); ირინე ნაჭყებიას „ნაპოლეონის დიპლომატიური მისიები ირანში და საქართველოს საკითხი“; „შარდენის მოგზაურობის“ ახალი, შევსებული და გადამუშავებული თარგმანი გამოკვლევითა და კომენტარებით; ნიკოლოზ ნახუცრიშვილის (თანაავტორი), ფერეიდნული დიალექტის კორპუსული ლექსიკონი და სხვ.
ასევე წარმოდგენილი იქნება რუსთაველის ეროვნული სამეცნიერო ფონდის მიერ დაფინანსებული პროექტის „თეირანის ქრისტიანულ სასაფლაოთა კომპლექსის ქართული სექტორი (ისტორიულ-კულტურული კვლევა, არსებული საფრთხეების გამოვლენა და მათი გადაწყვეტის გზები და სხვა)“ შუალედური ანგარიში.
დრო: 17 დეკემბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

გიორგი ხერგიანის შეხვედრა თემაზე: „ვირუსული კამპანია ხო არ გესიამოვნებათ?”
2018-12-17 19:30
სოციალური მედიის მენეჯერი, ქოფირაითერი და „ნაირნაირის“ დამფუძნებელი გიორგი ხერგიანი გამართავს შეხვედრას თემაზე: „ვირუსული კამპანია ხო არ გესიამოვნებათ?”.
ლექციაზე საუბარი იქნება კომპანიათა „ვირუსულ“ კამპანიებზე.
შეხვედრაზე წარმოდგენილი იქნება რამდენიმე გამორჩეული ქეისი, რომლებშიც მომხსენებელს საკუთარი წვლილი შეუტანია. საუბარი ასევე შეეხება სხვადასხვა ბრენდის წარმატების ისტორიას, მომხმარებელთან მაქსიმალურად ინდივიდუალური დამოკიდებულების აუცილებლობას, ასევე ეს ყველაფერი როგორ ეხმარება ვირუსული კამპანიების განხორციელებას.
დრო: 17 დეკემბერი, 19:30 საათი
ადგილმდებარეობა: ახალი სტუდენტური სივრცე, ქაქუცა ჩოლოყაშვილის გამზირი 3/5, ილიაუნის E კორპუსი, -1 სართული
დასწრება თავისუფალია.

მკვლევარ ლევან ლომიძის საჯარო ლექცია „QPA დნმ-ს გრძელი სეგმენტის ამპლიფიკაციისათვის“
2018-12-17 19:30
17 დეკემბერს, 19:30 საათზე, ილიას სახელმწიფო უნივერსიტეტის E 207 აუდიტორიაში ბიოფიზიკის ინსტიტუტის მკვლევარი ლევან ლომიძე წაიკითხავს საჯარო ლექციას თემაზე: „QPA დნმ-ს გრძელი სეგმენტის ამპლიფიკაციისათვის“
დრო: 17 დეკემბერი, 19:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა უნგრეთის სასტიპენდიო პროგრამის შესახებ
2018-12-18 15:00
18 დეკემბერს, 15:00 საათზე, ილიას სახელმწიფო უნივერსიტეტის E207 აუდიტორიაში საერთაშორისო განათლების ცენტრი გამართავს საინფორმაციო შეხვედრას უნგრეთის სასტიპენდიო პროგრამა Stipendium Hungaricum-ის შესახებ.
პროგრამაში მონაწილეობისთვის მიმდინარეობს განაცხადების მიღება 2019-20 აკადემიური წლისათვის.
უნგრეთის მთავრობის სტიპენდია Stipendium Hungaricum 2013 წელს დააარსა უნგრეთის მთავრობამ. პროგრამის მიზანია უცხოელი სტუდენტთა რაოდენობის ზრდა უნგრეთში, უნგრული უმაღლესი საგანმანათლებლო დაწესებულებების წახალისება და საერთაშორისო ასპარეზზე გაყვანა საუკეთესო უცხოელი სტუდენტების მოსაზიდად.
პროგრამით სარგებლობა შესაძლებელია შემდეგ საფეხურებზე: ბაკალავრიატი, მაგისტრატურა, დოქტორანტურა, ინტეგრირებული ხუთწლიანი მაგისტრატურა, სახელოვნებო მიმართულება.
სამუშაო ენა: ქართული
დრო: 18 დეკემბერი, 15:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

ისტორია და საერთაშორისო ურთიერთობები იტალიას, საქართველოსა და ევროპას შორის
2018-12-18 18:00
18 დეკემბერს, 18:00 საათზე, ილიას სახელმწიფო უნივერსიტეტის S501-502 აუდიტორიაში (გ. წერეთლის ქ. N3) იტალიური კულტურის ცენტრი გიწვევთ შეხვედრაზე: ისტორია და საერთაშორისო ურთიერთობები იტალიას, საქართველოსა და ევროპას.
დასწრება თავისუფალია.

ასოცირებული მკვლევრის, ნიკოლოზ ლაჩაშვილის საჯარო ლექცია „თბილისის მიდამოების ხეები და ბუჩქები“
2018-12-18 18:00
18 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ბოტანიკური ინსტიტურის ასოცირებული მკვლევარი ნიკოლოზ ლაჩაშვილი წაიკითხავს საჯარო ლექციას „თბილისის მიდამოების ხეები და ბუჩქები“.
მომხსენებელი ისაუბრებს თბილისის მიდამოების დენდროფლორის შემადგენლობასა და გავრცელების კანონზომიერებაზე. განსაკუთრებულ ყურადღებას მიაქცევს ენდემურ სახეობებს, აგრეთვე იშვიათი/გენეტიკური ეროზიის საფრთხის წინაშე მდგომ სახეობებსა და ამ მცენარეთა კონსერვაციის პრობლემებს.
დრო: 18 დეკემბერი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ილიაუნის სამეცნიერო-კვლევითი ცენტრის „ძილ-ღვიძილის ციკლის შემსწავლელი თენგიზ ონიანის ლაბორატორიის“ ანგარიში
2018-12-18 18:30
18 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში ილიაუნის სამეცნიერო-კვლევითი ცენტრის „ძილ-ღვიძილის ციკლის შემსწავლელი თენგიზ ონიანის ლაბორატორია“ ორ ანგარიშს წარადგენს.
პროფესორი ნატო დარჩია წაიკითხავს საჯარო ლექციას თემაზე: „მოზარდებში თავის ტვინის მომწიფების პროცესის ელექტროფიზიოლოგიური ინდექსი“.
ყურადღების დეფიციტისა და ჰიპერაქტივობის სინდრომი (ADHD) ფართოდ განიხილება, როგორც თავის ტვინის მომწიფების პროცესის შენელებასთან დაკავშირებული დარღვევა. ამ მოსაზრების ყველაზე მყარი მტკიცებულება ეფუძნება სტრუქტურულ მაგნიტურ-რეზონანსულ კვლევებს. დღემდე არ არის დადგენილი, ADHD-ს მქონე ბავშვებში ტვინის მომწიფების პროცესის შენელება აისახება თუ არა თავის ტვინის ელექტროფიზიოლოგიურ მაჩვენებლებზე. დაგროვდა მეცნიერული მტკიცებულებები, რომელთა თანახმად ძილის ელექტროენცეფალოგრამული (ეეგ) მატურაციული ცვლილებები თავის ტვინის მომწიფების პროცესის ყველაზე მარტივად საზომ ელექტროფიზიოლოგიურ კომპონენტს წარმოადგენს. შესაბამისად, ADHD-ს მქონე ბავშვებში ტვინის მომწიფების სახეცვლილი პროცესის ჰიპოთეზის ტესტირებისთვის უნივერსიტეტის მეცნიერებმა გამოყენეს ძილის ეეგ, როგორც ელექტროფიზიოლოგიური მარკერი. კვლევამ აჩვენა, რომ ძილის ეეგ-ს სპექტრული მაჩვენებლები 0.3 30 ჰც ფარგლებში არ განსხვავდება ADHD-ს მქონე ბავშვებსა და საკონტროლო ჯგუფს შორის. თუმცა აღინიშნა უმნიშვნელო განსხვავება ძილის ციკლების გასწვრივ დელტა სიმძლავრის კლების პატერნს შორის.
ასისტენტ-მკვლევრები – თენგიზ ონიანი და თამარ შეთეკაური წარდგებიან მოხსენებით: „ძილის გავლენა არასრულად დასწავლილი აქტიური განრიდების ამოცანის გახსენებაზე ვირთაგვებში“

ძილისა და მეხსიერების ურთიერთკავშირის კვლევა, კერძოდ, მეხსიერების კვალის კონსოლიდაციის პროცესში ძილის როლის განსაზღვრა, თანამედროვე ნეირომეცნიერების აქტუალური პრობლემაა. ამ თვალსაზრისით
ილიაუნის მეცნიერთა საკვლევ პრობლემას წარმოადგენდა ვირთაგვებში ძილის ნაწილობრივი და სრული დეპრივაციის დროს კამინის ეფექტის გამოვლინების მახასიათებლების შესწავლა. ვირთაგვების მეხსიერების დონის შესასწავლად გამოიყენებოდა აქტიური განრიდების ამოცანის არასრულად დასწავლის მოდელი, ხოლო ძილის ნაწილობრივი და სრული დეპრივაცია მიმდინარეობდა ნაზი შეხების მეთოდის გამოყენებით. მიღებულმა შედეგებმა აჩვენა, რომ კამინის ეფექტის საშუალო დაყოვნებითი ინტერვალებისას (0.5 სთ; 1 სთ; 1.5 სთ) არსებობს უარყოფითი კორელაცია დასწავლის სეანსის შემდგომი ძილის ხანგრძლივობასა და ხელახლა დასწავლის სეანსში ვირთაგვის მიერ მიღწეულ განრიდებათა რაოდენობას შორის, ასეთი უარყოფითი კორელაცია არ გამოვლინდა ხანგრძლივი დაყოვნებითი ინტერვალებისას (2 სთ; 3 სთ; 6 სთ). შედეგებმა ასევე აჩვენა, რომ დაყოვნებითი ინტერვალებისას ვირთაგვების მოსვენების მდგომარეობის ჩანაცვლება იძულებითი ღვიძილით აუმჯობესებს არასრულად დასწავლილი აქტიური განრიდების ამოცანის გახსენებას.
დრო: 18 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის საჯარო ლექცია „საშობაო განწყობები ლიტერატურაში“
2018-12-18 19:00
18 დეკემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას „საშობაო განწყობები ლიტერატურაში“.
მომხსენებელი ისაუბრებს შემდეგ თემებზე: შობის სცენების თეატრალიზებული დადგმების ტრადიცია ევროპულ ქალაქებსა და დაბებში; ფრიდრიხ რიუკერტის ”Kindertodtenlieder”, (სიმღერები გარდაცვლილ ბავშვებზე) და დოსტოევსკის „ბიჭუნა ქრისტესთან ნაძვის ხეზე“; შობა ანდერსენსა და დიკენსთან; პასტერნაკისა და ბროდსკის საშობაო ციკლები; ქართული „ალილოს“ პოეტური შინაარსები.
დრო: 18 დეკემბერი, სამშაბათი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლინგვისტურ ენათა ინსტიტუტის ანგარიში
2018-12-18 19:00
18 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის პროფესორი ნინო დობორჯგინიძე და ასისტენტ-მკვლევარი თამარ კალხიტაშვილი წაიკითხავენ მოხსენებას: „ენობრივი/კულტურული მემკვიდრეობის დოკუმენტირება და კვლევა“.
დრო: 18 დეკემბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ილიაუნის თეორიული ფიზიკის ინსტიტუტის ანგარიში
2018-12-18 19:30
18 დეკემბერს, 19:30 საათზე, ილიას სახელმწიფო უნივერსიტეტის E 207 აუდიტორიაში ილიაუნის თეორიული ფიზიკის ინსტიტუტი ორ ანგარიშს წარადგენს.
ბექა თევდორაშვილი წაიკითხავს მოხსენებას: „კიბორჩხალას ნისლეულიდან მოსული გამოსხივება, თვითფოკუსირება და ექსტრაგალაქტიკური სწრაფი რადიო აფეთქებების ბუნება“.
ბოლო პერიოდში მრავალჯერ დააკვირდნენ კიბორჩხალას ნისლეულიდან მოსულ გამოსხივებას. ითვლება, რომ გამოსხივების მთავარი მექანიზმი ინვერს-კომპტონის გაბნევაა. შესაძლოა ამ გამოსხივებას სხვა მექანიზმებიც ხსნიდეს, კერძოდ, თვითფოკუსირების მექანიზმი არაწრფივ გარემოში ზუსტად ხსნიდეს ჩვენამდე მოსულ გამოსხივებას. ნაშრომი ამ პროცესს განიხილავს და აჩვენებს, რომ თვითფოკუსირება ეფექტური მექანიზმია. საუბარი შეეხება აგრეთვე, როგორ შეიძლება თვითფოკუსირების საფუძველზე აიხსნას შორეული გალაქტიკებიდან მოსული ე.წ., სწრაფი რადიოაფეთქებები – Fast Radio Bursts, FRB.
გიორგი ხომერიკი წაიკითხავს ლექციას თემაზე: „დამუხტული ნაწილაკის მოძრაობა მბრუნავი პულსარის სწორი მაგნიტური ძალწირის გასწვრივ“.

ლექციაზე განხილული იქნება დამუხტული ნაწილაკის რელატივისტური მოძრაობა ძალიან ძლიერ მაგნიტურ ველში, რომელიც მუდმივი სიხშირით ბრუნავს. ველი იმდენად ძლიერია, რომ ნაწილაკი მის ერთ-ერთ ძალწირზეა მიმაგრებული და ცენტრიდანული ძალის მოქმედებით აჩქარდება. ამოცანის რელატივისტურად განხილვისას ვლინდება ცენტრიდანული ძალის არაერთი საინტერესო თვისება. განიხილება მსგავსი ამოცანების შედეგები და იღებენ ახალ, აქამდე უცნობ მოძრაობის განტოლებებს, რომლებიც ავლენს ცენტრიდანული ძალის გავლენით მოძრაობის დამატებით უცნაურ თვისებებს. მიღებული შედეგები გაანალიზდება და ესადაგება რეალურ პულსარებს.
დრო: 18 დეკემბერი, 19:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

დოქტორ სიჟბოლტ ნურდას მოხსენება: „ცოცხალი ღირებულებები უნივერსიტეტში“
2018-12-19 16:00
19 დეკემბერს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ დოქტორი სიჯბოლტ ნოორდა წაიკითხავს მოხსენებას თემაზე: „ცოცხალი ღირებულებები უნივერსიტეტში“.
დოქტორი სიჯბოლტ ნოორდა ამსტერდამის უნივერსიტეტის ემერიტუსი პრეზიდენტია. წარსულში ჰოლანდიის კვლევითი უნივერსიტეტების ასოციაციის პრეზიდენტი და ევროპის უნივერსიტეტების ასოციაციის საბჭოს წევრი იყო. იგი სხვადასხვა ქვეყნის უნივერსიტეტების საერთაშორისო მრჩეველთა საბჭოს წევრია; ატარებს ლექციებს და წერს უმაღლესი განათლების საკითხებზე. მუდმივად მიმოიხილავს უმაღლეს საგანმანათლებლო დაწესებულებებს ევროპის უმაღლესი განათლების სფეროში.
ვრცელი ბიოგრაფია ხელმისაწვდომია ბმულზე: http://bit.do/eDtwh
დოქტორი სიჯბოლტ ნოორდა ხელმძღვანელობდა ექსპერტთა ჯგუფს, რომელიც ჩართული იყოს ილიას სახელმწიფო უნივერსიტეტის საპილოტე ავტორიზების პროცესში.
დრო: 19 დეკემბერი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ N33), ილიას სახელმწიფო უნივერსიტეტი
დასწრება თავისუფალია

ჰუგო ზინსჰაიმერის იმიტირებული სასამართლო
2018-12-19 16:58
პროცესის 2019 წლის შეჯიბრებაში სტუდენტთა შესარჩევი ეროვნული კონკურსი
ილიას სახელმწიფო უნივერსიტეტის სამართლის სკოლა აღმოსავლეთ-დასავლეთის მართვის ინსტიტუტის (EWMI) „კანონის უზენაესობის მხარდაჭერა საქართველოში“ (PROLoG) პროექტის მხარდაჭერით აცხადებს სტუდენტთა შესარჩევ ეროვნულ კონკურსს საქართველოს ეროვნული ნაკრების დასაკომპლექტებლად, რომელიც მონაწილეობას მიიღებს ჰუგო ზინსჰაიმერის იმიტირებული სასამართლო პროცესის მეოთხე საერთაშორისო შეჯიბრებაში (13-15 ივნისი, 2019, ჰასელტის უნივერსიტეტის სამართლის სკოლა, ბელგია).
შეჯიბრების შესახებ:
ევროპის კავშირის შრომის სამართალში ჰუგო ზინსჰაიმერის იმიტირებული სასამართლო პროცესების ყოველწლიური შეჯიბრება დაარსდა ევროპის სხვადასხვა უნივერსიტეტის წარმომადგენელი სამართლის ხუთი პროფესორის, მათ შორის ქართველი პროფესორის, ინიციატივით. იმიტირებული სასამართლო პროცესის ფარგლებში სტუდენტური გუნდები სხვადასხვა ქვეყნიდან ეჯიბრებიან ერთმანეთს ევროპული კავშირის შრომის სამართლის აქტუალურ საკითხზე შედგენილ სიმულაციურ საქმესთან დაკავშირებით. შეჯიბრებას განსჯიან ევროპის მასშტაბით წამყვანი შრომის სამართლის პროფესორები, პრაქტიკოსი ადვოკატები და მოქმედი მოსამართლეები წევრი-სახელმწიფოებიდან და ევროპის მართლმსაჯულების სასამართლოდან. დეტ. იხ.: http://hsi.uva.nl/en/hs-mcc/hs-mcc.html; https://www.facebook.com/hugosinzheimermcc/. საქართველო არის ევროკავშირის ერთადერთი არაწევრი ქვეყანა, რომლის ეროვნული ნაკრებიც დაშვებულია ამ შეჯიბრებაზე. აღსანიშნავია, რომ საქართველოს გუნდი გახდა კასინოს უნივერსიტეტში (იტალია) გამართული 2018 წლის შეჯიბრების გამარჯვებული.
2019 წლის შეჯიბრების სიმულაციური საქმის თემატიკაა მასობრივი დათხოვნა და სამუშაო დროის რეგულირება.
მონაწილეობის წინაპირობები:
სტუდენტთა შესარჩევ ეროვნულ კონკურსში მონაწილეობა შეუძლიათ საქართველოში არსებულ აკრედიტებულ უმაღლესი განათლების დაწესებულებათა სამართლის სკოლების მაგისტრატურისა და ბაკალავრიატის დამამთავრებელი კურსის სტუდენტებს. როგორც ეროვნული, ასევე საერთაშორისო კონკურსში მონაწილეობის პირობაა, რომ სტუდენტი არ უნდა იყოს საქართველოს ადვოკატთა ასოციაციის წევრი.
დაინტერესებულმა სტუდენტმა არაუგვიანეს 2019 წლის 21 იანვრის 18:00 საათისა ელექტრონული ფოსტით მისამართზე lawfaculty@iliauni.edu.ge, უნდა გამოგზავნოს საკუთარი რეზიუმე და სამოტივაციო წერილი ინგლისურ ენაზე.
სტუდენტთა ინდივიდუალური შესარჩევი კონკურსი მოიცავს შემდეგ ეტაპებს:

წარმოდგენილი რეზიუმესა (CV) და სამოტივაციო წერილის შეფასება;
ჰუგო ზინსჰაიმერის იმიტირებული სასამართლო პროცესის საერთაშორისო შეჯიბრებისა და, ზოგადად, ევროპის კავშირის შრომის სამართლის შესახებ ტრენინგი შესარჩევი კონკურსის გასაუბრების ეტაპზე გადასული სტუდენტებისთვის;
შემდგომ ეტაპზე გადასულ სტუდენტთან ინდივიდუალური გასაუბრება;
გასაუბრების საფუძველზე ეროვნული კონკურსის ფინალურ ეტაპზე მონაწილეობისათვის 8 სტუდენტის შერჩევა;
ფინალურ ეტაპზე გადასულ 8 სტუდენტს შორის მოსამზადებელი იმიტირებული სასამართლო პროცესის შეჯიბრება ევროპული კავშირის შრომის სამართალში;

– მოსამზადებელი იმიტირებული სასამართლო პროცესის შეჯიბრის შედეგად ინდივიდუალურ საწყისებზე შეფასებული საუკეთესო 4 სტუდენტით საქართველოს ეროვნული ნაკრების დაკომპლექტება.

[1] გასაუბრება ჩატარდება მხოლოდ იმ სტუდენტებთან, რომლებიც წარმოდგენილი რეზიუმესა (CV) და სამოტივაციო წერილის შედეგად წარმატებით გაივლიან შერჩევის პირველ ეტაპს.

საჯარო ლექცია „არისტოტელეს ქართულენოვანი რეცეფცია“
2018-12-19 18:00
19 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის პროფესორი თამარ ცოფურაშვილი და ასისტენტ-მკვლევარი ანა ლომაძე წაიკითხავენ მოხსენებას: „არისტოტელეს ქართულენოვანი რეცეფცია“.
პროექტი გულისხმობს ხელნაწერთა ინსტიტუტში დაცული არისტოტელეს ტექსტის „პერი ჰერმენეიას” ქართულენოვანი კომენტირებული თარგმანის კრიტიკული გამოცემის მომზადებას. არისტოტელეს ამ ტექსტმა (ქართული თარგმანით „განმარტებისათვის“) უმნიშნელოვანესი როლი ითამაშა ენის ფილოსოფიისა და ენის თეორიის განვითარებაში. ფილოსოფიური ტრადიცია იცნობს მასზე შექმნილ არაერთ კომენტარს. აღსანიშნავია ბოეციუსის მიერ დაწერილი „პერი ჰერმენეიას“ ორი კომენტარი. პროექტის ფარგლებში იგეგემება არსებული მანუსკრიპტების საფუძველზე ტექსტის ქართულენოვანი კომენტარის დადგენა და მისი ფილოსოფიური ანალიზი, რაც დაეფუძნება ქართულენოვანი კომენტარის შედარებას „პერი ჰერმენეიას“ ლათინურენოვან კომენტარებთან.
დრო: 19 დეკემბერი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ასისტენტ-პროფესორ ია შეყრილაძის საჯარო ლექცია „დასავლეთში იმიგრაცია, აკულტურაცია და კვების დარღვევები“
2018-12-19 18:30
19 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის ასისტენტ-პროფესორი ია შეყრილაძე წაიკითხავს საჯარო ლექციას: „დასავლეთში იმიგრაცია, აკულტურაცია და კვების დარღვევები“.
კვლევის მიზანია დასავლეთში იმიგრაციას, აკულტურაციასა და არაჯანსაღ კვებით პატერნებს შორის კავშირის დადგენა ამერიკის შეერთებულ შტატებსა და დიდ ბრიტანეთში მცხოვრებ ქართველ ქალთა აკულტურაციის გარემოებების, სტრატეგიებისა და კვებითი მახასიათებლების შესწავლით. იმიგრაციისა და აკულტურაციის ინდივიდუალური გამოცდილება პიროვნების ფსიქოლოგიური კეთილდღეობის მნიშვნელოვან პრედიქტორად განიხილება. მიჩნეულია, რომ კულტურა გავლენას ახდენს კვებით აშლილობებზე, ხოლო დასავლურ კულტურასთან აკულტურაცია დაკავშირებულია არაჯანსაღი კვების გაზრდილ რისკთან. კვლევა ჩატარდა 506 რესპონდენტზე: მათგან 253 ცხოვრობდა საზღვარგარეთ და 253 – საქართველოში. შედეგების თანახმად, დასავლურ ქვეყანაში ხანგრძლივი ცხოვრება და აკულტურაცია მცირედით ზრდის კვებითი აშლილობის რისკს. ამასთან ინტეგრაციის სტრატეგია ასოცირდება ყველაზე ჯანსაღ კვებით პატერნებთან, ხოლო სეპარაციისა და მარგინალიზაციის სტრატეგიები კი – ყველაზე არაჯანსაღ კვებით ტენდენციებთან.
არაჯანსაღი კვება დაკავშირებულია საწყისი კულტურის ორიენტაციასთან და არა მასპინძელი კულტურის ორიენტაციასთან. ამგვარად, უცხო დასავლურ ქვეყანაში ცხოვრებისას მასპინძელი კულტურის სუსტი ორიენტაცია წარმოადგენს არაჯანსაღი კვებითი პატერნების პრედიქტორს.
დრო: 19 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

პროფესორ ქეთევან მაყაშვილის საჯარო ლექცია „საქმიანობის საკვანძო უნარების ფსიქოლოგიური აბილიტაცია უფროსკლასელებში“
2018-12-19 19:00
19 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის პროფესორი ქეთევან მაყაშვილი წაიკითხავს საჯარო ლექციას თემაზე: „საქმიანობის საკვანძო უნარების ფსიქოლოგიური აბილიტაცია უფროსკლასელებში“.
კვლევითი პროექტი „მოსწავლეთა საორიენტაციო და მოსამზადებელი კურსის“ საპილოტე პროგრამის ნაწილია, რომელიც ფოკუსირებულია საქმიანობის საკვანძო უნარების გაძლიერებაზე. პროექტი მომზადებულია განათლების ხარისხის განვითარების ეროვნული ცენტრისა და ილიას სახელმწიფო უნივერსიტეტის ბავშვის განვითარების ინსტიტუტის მიერ, UNDP-ისა და ბერნის (შვეიცარია) კონფლიქტების მოგვარებისა და მითოდრამის ინსტიტუტის მხარდაჭერით.
კვლევის მიზანს წარმოადგენდა აღნიშნული მიმართულებით იმ აბილიტაციური მეთოდოლოგიის ეფექტიანობის შეფასება, რომელსაც საფუძვლად უდევს შვეიცარიის საგანმანათლებლო, ასევე ბავშვთა და მოზარდთა კონსულტირების სისტემაში ფართოდ დანერგილი მეთოდი „მითოდრამა“ (ავტორი – პროფ. ალან გუგენბუჰლი). მოზარდის პიროვნულ სტრუქტურებზე სიღრმისეულად მოქმედი ეს ჰოლისტური მეთოდი რელევანტურია დ. უზნაძის განწყობის თეორიის პოზიციიდანაც და საინტერესოა, როგორც პედაგოგიური პრაქტიკის ოპტიმიზაციის კუთხით, ისე ფსიქოლოგიის ფუნდამენტურ საკითხებთან მიმართებაში.
პროექტი განხორციელდა ილიას სახელმწიფო უნივერსიტეტის პარტნიორ ქართულ-შვეიცარიული ორგანიზაცია „ნერგის“ ფსიქოლოგების მიერ მოწვეული მკვლევრების ჩართვით. კვლევის შედეგები პროფესიული მომზადების კუთხით მოზარდებთან მუშაობის საგულისხმო ტენდენციებს ავლენს.
დრო: 19 დეკემბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

სამეცნიერო კონფერენცია „ახლო აღმოსავლეთი და საქართველო“
2018-12-20 10:30
20-22 დეკემბერს, 10:30 საათზე, ილიას სახელმწიფო უნივერსიტეტის S201 აუდიტორიაში გაიმართება გ. წერეთლის აღმოსავლეთმცოდნეობის ინსტიტუტის სამეცნიერო კონფერენცია „ახლო აღმოსავლეთი და საქართველო”.
კონფერენცია შეაჯამებს აღმოსავლეთმცოდნეობის ინსტიტუტის 2018 წლის სამეცნიერო მუშაობას. წარმოდგენილი იქნება მოხსენებები საქართველოსა და ახლო აღმოსავლეთის ისტორიული და კულტურული ურთიერთობების, აღმოსავლური ენებისა და ლიტერატურის, ახლო აღმოსავლეთში ამჟამად მიმდინარე პროცესების სხვადასხვა ასპექტის შესახებ. აღმოსავლეთმცოდნეობის ინსტიტუტის თანამშრომელთა გარდა კონფერენციაში მონაწილეობას მიიღებენ საქართველოს სხვადასხვა უნივერსიტეტისა და სამეცნიერო ცენტრების წარმომადგენლები.
დრო: 20-22 დეკემბერი, 10:30 საათი
ადგილმდებარეობა: ილიას სახელმწიფო უნივერსიტეტის S 201 აუდიტორია (გ. წერეთლის ქ. N3)
დასწრება თავისუფალია
2018 წელი

სასწავლო სემინარი „დაზღვევის ხელშეკრულების ძირითადი ასპექტები“
2018-12-20 15:00
20 დეკემბერს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ „საქართველოს ადვოკატები დამოუკიდებელი პროფესიისათვის“ და იურიდიული პროფესიის განვითარების ცენტრი ილიას სახელმწიფო უნივერსიტეტის მხარდაჭერით აწყობენ სასწავლო სემინარს „დაზღვევის ხელშეკრულების ძირითადი ასპექტები“.
ღონისძიებას გაუძღვებიან:
ნატალია მოწონელიძე – სამართლის დოქტორი, თსუ ასოცირებული პროფესორი;
თეონა კუპრეიშვილი – ადვოკატი, პსპ დაზღვევის ექსპერტ-კონსულტანტი;
განხილული იქნება შემდეგი საკითხები:

დაზღვევის ხელშეკრულების არსი და ძირითადი პრინციპები;
დაზღვევის ინტერესი;
დაზღვევის ხელშეკრულების არსებითი პირობები;
სადაზღვევო პრემიის გადახდა.

ღონისძიებაში მონაწილეობას მიიღებენ იურიდიული განათლების მქონე პირები და სამართლის სკოლის სტუდენტები. ღონისძიებაზე დასწრების მსურველებმა აუცილებელია გაიარონ რეგისტრაცია შემდეგ მისამართზე: forum.glip@gmail.com.
ღონისძიების მონაწილეთა რაოდენობა შეზღუდულია.
* “სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
დრო: 20 დეკემბერი, 15:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ N33), ილიას სახეოლმწიფო უნივერსიტეტი

საჯარო ლექცია „სტუდენტთა პოტენციური მიგრაცია“
2018-12-20 18:00
20 დეკემბერს, 18:00 საათზე, ილიას სახელმწიფო უნივერსიტეტის E 207 აუდიტორიაში ილიას სახელმწიფო უნივერსიტეტის მკვლევარი მზია შელია წაიკითხავს მოხსენებას თემაზე: „სტუდენტთა პოტენციური მიგრაცია“.
მომხსენებელი მიმოიხილავს მოსახლეობის მიგრაციის აქტუალურ პრობლემებს საქართველოში; სტუდენტთა პოტენციური მიგრაციის საკითხს; სტუდენტთა მიგრაციულ განზრახვებს. მოსალოდნელი მიგრაციის გეოგრაფიასა და მიზეზებს. შეაფასებს პოტენციური მიგრაციის მოსალოდნელ შედეგებს.
დრო: 20 დეკემბერი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

პროფესორ მალხაზ მაცაბერიძის საჯარო ლექცია „1918 წელი: ქართული სოციალ-დემოკრატიის იდეური ტრანსფორმაცია“
2018-12-20 18:30
20 დეკემბერს, 18:30 საათზე, ილიას სახელმწიფო უნივერსიტეტის E 207 აუდიტორიაში პოლიტოლოგიის ინსტიტუტის დირექტორი, პროფესორი მალხაზ მაცაბერიძე წაიკითხავს საჯარო ლექციას თემაზე: „1918 წელი: ქართული სოციალ-დემოკრატიის იდეური ტრანსფორმაცია“.
ქართველი სოციალ-დემოკრატებისთვის 1918 წელი მნიშვნელოვანი იდეოლოგიური გარდატეხის პერიოდი იყო. 1918 წლის 26 მაისს რუსეთის სოციალ-დემოკრატიული პარტიის რეგიონულმა ორგანიზაციამ მხარი დაუჭირა საქართველოს დამოუკიდებლობას, როგორც ტაქტიკურ ნაბიჯს. თუმცა შემდგომ, რამდენიმე თვეში, საქართველოს დამოუკიდებლობა უკვე სტრატეგიულ გადაწყვეტილებად მოიაზრებოდა, რასაც 1918 წლის 19 ნოემბერს საქართველოს სოციალ-დემოკრატიული პარტიის დაფუძნება მოჰყვა. ამ პროცესს თან ახლდა მწვავე იდეოლოგიურ-პოლიტიკური დებატები. მოხსენებაში იმდროინდელი დოკუმენტებისა და პრესის მასალების შესწავლის საფუძველზე წარმოდგენილი იქნება ქართველი სოციალ-დემოკრატიის იდეური ტრანსფორმაციის გამომწვევი მიზეზები, ეტაპები და მათ მიერ საპროგრამო საკითხების ახლებური გააზრების ხასიათი.
დრო: 20 დეკემბერი, 18:30 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ილიაუნის ეკოლოგიის ინსტიტუტის ანგარიში
2018-12-20 19:00
20 დეკემბერს, 19:00 საათზე, ილიას სახელმწიფო უნივერსიტეტის E 207 აუდიტორიაში ილიაუნის ეკოლოგიის ინსტიტუტი სამი მოხსენებით წარდგება.
პროფესორი ოთარ აბდალაძე წაიკითხავს საჯარო ლექციას: „მცენარეთა ადაპტაციური სტრატეგიები მაღალმთის სტრეს-დომინანტურ გარემოში“.

მაღალმთის ორ ყველაზე სტრეს-დომინანტურ გარემოში – ნივალურ სარტყელსა და მშრალ კლდეებზე შესწავლილია მცენარეთა სტრუქტურულ-ფუნქციური ადაპტაციური მექანიზმები და სტრატეგიები. გამოვლენილია მცენარეთა ტემპერატურის რეჟიმის ადაპტაციის მაღალი ხარისხი.
მკვლევარი ჟანა ეხვაია წარდგება მოხსენებით: „ქართული მუხის პოპულაციები და მისი მონათესავე კავკასიური სახეობების მორფოლოგიური მრავალფეროვნება და ფილოგეოგრაფიული სტრუქტურა“.

ფოთლის მორფოლოგიური პლასტიკურობისა და ქლოროპლასტური დნმ-ის სექვენსების ცვალებადობის საფუძველზე საქართველოში ჩატარებულია პირველი სრულყოფილი კვლევა მუხის (Quercus) გვარის კავკასიური სახეობების გენეტიკური მრავალფეროვნების შესახებ. ტაქსონებს შორის არ იკვეთება მკვეთრი კორელაცია ფენოტიპებს, გენეტიკურ მრვალფეროვნებასა და არსებულ ტაქსონომიას შორის. გამონაკლისია პონტოს მუხა (Quercus pontica), რომელიც უძველესი და იზოლირებული სახეობაა და იმსახურებს შემდგომ ღრმა კვლევებს. დანარჩენი ტაქსონები ერთიანდებიან ორ მორფოტიპად: petraea-სა და robur-ის ჯგუფებად. გენეტიკურად ქართული მუხა Q. petraea subsp. iberica მოიცავს ამ გვარისთვის დამახასიათებელ უძველეს ქლოროპლასტურ ვარიანტებს და გენეტიკური ვარიაბელობის უმეტეს წილს. განსაკუთრებული გეოლოგიური ისტორიის, კლიმატისა და ტოპოგრაფიის მქონე კავკასიის ეკორეგიონი აქტიურადაა ჩართული ამ პროცესში: სავარაუდოდ, გვიან მიოცენში ორი ძირითადი რეგიონი – ეუქსინისა (დას. კავკასიური ტიპი) და კავკასიის (აღმ. კავკასიური ტიპი) ფლორისტული პროვინციები მნიშვნელოვან როლს თამაშობდნენ როგორც დედისეული მემკვიდრული ხაზების გაყოფაში, ისე გენეტიკური მრავალფეროვნების შენარჩუნებასა და ინიციაციაში.
მკვლევარი ლევან ნინუა წაიკითხავს ლექციას თემაზე:„დელფინების გამორიყვა შავი ზღვის საქართველოს სანაპიროზე: მიზეზების ძიება“.

ილიას სახელმწიფო უნივერსიტეტი შავი ზღვის ვეშაპისნაირთა გამორიყვების მონიტორინგს 2012 წლიდან ახორციელებს. 6-წლიანმა მონიტორინგმა აჩვენა, რომ საქართველოს შავი ზღვის სანაპიროზე ყოველწლიურად 100-მდე დელფინი მაინც ირიყება.
გამორიყული ცხოველები ღირებულ სინჯს წარმოადგენენ ვეშაპისნაირებზე მოქმედ საფრთხეთა შესასწავლად. მათ შორის ერთ-ერთი ძირითადი საფრთხე ინფექციური დაავადებებია. ბოლო 30 წლის განმავლობაში სხვადასხვა მიკროორგანიზმული პათოგენით გამოწვეული ეპიდემიური აფეთქება ათობით ათასი ზღვის ძუძუმწოვრის სიკვდილის მიზეზი გახდა. შავ ზღვაში გავრცელებულ ვეშაპისნაირთა დაავადებების შესახებ მიღებული ინფორმაცია განსაკუთრებით მნიშვნელოვანია მოწყვლადი და გადაშენების საფრთხის წინაშე მყოფი შავი ზღვის დელფინების (ვეშაპისნაირების) შენარჩუნებისთვის აუცილებელ ღონისძიებათა შესამუშავებლად.ზოონოტური დაავადებათა დაფიქსირების შემთხვევაში მიმდინარე სამუშაო ხელს შეუწყობს დაავადებების ველური ცხოველებიდან ადამიანზე გადასვლის პრევენციასა და მოსალოდნელი რისკების შეფასებას.
აღნიშნულ კვლევაში მსხვილი ძუძუმწოვრების ეკოლოგიისა და კონსერვაციის პროგრამას ეხმარებიან უტრეხტის უნივერსიტეტის პროფესორები, ხოლო მორფოლოგიური კვლევა განხორციელდება სამედიცინო კორპორაცია ევექსის (EVEX) პათანატომებთან ერთად.
დრო: 20 დეკემბერი, 19:00 საათი
ადგილმდებარეობა: E 207 აუდიტორია (ქ. ჩოლოყაშვილის 3/5), ილიას სახელმწიფო უნივერსიტეტი
დასწრება თავისუფალია.

ლეინკირკლანდის სასტიპენდიო პროგრამის პრეზენტაცია
2018-12-20 19:00
20 დეკემბერს, 19:00 საათზე, რონდელის ფონდში გაიმართება პრეზენტაცია ლეინკირკლანდის სასტიპენდიო პროგრამის შესახებ.
ლეინკირკლანდის სასტიპენდიო პროგრამა არის პოლონური პროგრამა, რომელიც ხელმძღვანელებსა და სხვადასხვა დარგის სპეციალისტებს აღმოსავლეთ ევროპის, კავკასიის რეგიონისა და ცენტრალური აზიის ქვეყნებიდან სთავაზობს სრულად დაფინანსებულ 2-სემესტრიან სწავლებას პოლონეთის წამყვან უნივერსიტეტებში.
დამატებითი ინფორმაცია შეხვედრის შესახებ იხილეთ ბმულზე: https://bit.ly/2GoowJF
პროგრამის შესახებ დეტალური ინფორმაციისათვის ეწვიეთ ბმულს: http://www.kirkland.edu.pl/
დრო: 20 დეკემბერი, 19:00 საათი
ადგილმდებარეობა: რონდელის ფონდი
დასწრება თავისუფალია.
